เรื่องร้องเรียน: ผมเห็นหลายครั้งแล้ว  เคยแจ้ง 1197 ไป  แต่ก็ดูเหมือนเข้าหูซ้ายทะลุหูขวา  พวกเจ้าหน้าที่เหล่านี้ ที่เคยเห็นมานั่งกิน ยศไม่ใช่น้อยๆ  จุดนี้ห้ามจอดประชาชนทั่วไปก็จอดไม่ได้  แต่พวกคุณเป็นเจ้าหน้าที่ควรทำตัวให้เป็นแบบอย่าง  แต่กลับทำผิดซะเอง  แล้วจะไปจับใครได้   หวังว่าควรมีใครไปตักเตือนทำตัวให้สมกับตำแหน่งและหน้าที่ให้เป็นแบบอย่างนะครับ   ตรงที่เส้นเพชรเกษม  ห้าม จอด เวลา  05.00น.- 22.00 น.  ไม่เว้นวันหยุด
การดำเนินการของเจ้าหน้าที่: กรณีรถสายตรวจเทศกิจที่จอดบนผิวการจราจร ทางผู้บังคับบัญชาได้มีการประชุมชี้แจงและว่ากล่าวตักเตือนและห้ามกระทำการดังกล่าวอีก ตามภาพถ่ายที่แนบมา
ความเห็นของผู้แจ้ง: ขอบคุณสำหรับการแก้ไข  เจ้าหน้าที่เทศกิจผมพึ่งเห็นครั้งแรก  แต่เจ้าหน้าที่ตำรวจเห็นหลายครั้งแล้ว   เขามีหน้าที่ช่วยแก้ปัญหาจราจร  ในเมื่อไม่ช่วย ก็อย่าทำตัวเหนือกฏหมายและสร้างภาระให้ประชาชนมากขึ้น  แค่รถติดทุกๆเช้าแต่ไม่สามารถทำอะไรได้ ประชาชนได้แต่นั่งมองและภาวนาว่าจะมีใครสักคนมาช่วยที นานนับสิบปีแล้ว  ขอบคุณเขตมากครับที่ใส่ใจ
พื้นที่: แขวงบางหว้า เขตภาษีเจริญ กรุงเทพมหานคร